Občina Radenci, Radgonska cesta 9, 9252 Radenci, objavlja na podlagi 20.člena Zakona o stvarnem premoženju države in samoupravnih lokalnih skupnosti (Ur.list RS št. 86/2010) in Uredbe o stvarnem premoženju države in samoupravnih lokalnih skupnosti (Ur.list RS št. 34/2011 in 42/2012) ter sklenjenega notarskega zapisa (pooblastila)
JAVNO ZBIRANJE PONUDB 
za prodajo nepremičnin  
1. Ime in sedež prodajalca/pooblaščenca – organizatorja javnega zbiranja ponudb: 

Občina Radenci, Radgonska cesta 9, 9252 Radenci.
2. Opis predmeta prodaje: 

Predmet prodaje so naslednje nepremičnine:
2.1. Zemljišče s parc.št. 319/20 k.o.Kapelski Vrh (stavbno zemljišče), sadovnjak, 1660 m2, za izhodiščno ceno  14.807, 20 EUR.

2.2. Zemljišče  s parc.št. 319/22 k.o.Kapelski Vrh (stavbno zemljišče), sadovnjak, 790 m2, za izhodiščno ceno 6.896,70 EUR.
2.3. Zemljišče s parc.št. 77/3 k.o.Janžev Vrh (stavbno zemljišče), travnik, 383 m2, za izhodiščno ceno 1.754,54 EUR.
2.4. Stanovanjska hiša z gospodarskim poslopjem in pripadajočim stavbnim zemljiščem v Radenskem Vrhu 13, 9252 Radenci (parc.št. 1282/3 in 1282/1 k.o.Radenci) za izhodiščno ceno 34.751,62 EUR
Kupec lahko za predmetne nepremičnine vpogleda v potrdilo o namenski rabi ali si ga pridobi na sedežu Občine Radenci. Prav tako je možen vpogled v cenitvena poročila za predmetne nepremičnine na sedežu Občine Radenci. Kupec se mora sam pozanimati ali za predmetne nepremičnine obstaja uradni dostop do njih in če ne, si ga mora sam na svoje stroške urediti. V kolikor si ga ne more urediti Občina Radenci in  v primeru nepremičnin pod točko 2.4. drugi lastnik nepremičnine ne prevzemata nobene odškodninske odgovornosti. Prav tako se mora kupec sam pozanimati glede obstoječe komunalna opremljenosti nepremičnin in možnosti dodatne komunalne opremljenosti ter si le-to urediti na svoje stroške.
3. V ceno ni vštet 20% davek na dodano vrednost za stavbna zemljišča ali morebitni drugi davek, stroški sestave in overitve pogodbe ter stroški vpisa v zemljiško knjigo, kar vse plača kupec.
4. Na javnem zbiranju ponudb za prodajo nepremičnin lahko sodelujejo fizične (tudi samostojni podjetniki) in pravne osebe pod naslednjimi pogoji:

· da v ponudbi navedejo nepremičnino z izhodiščno ceno ali ceno nad izhodiščno ceno;
· da predložijo potrdilo o državljanstvu (samostojni podjetniki tudi izpis iz poslovnega registra) oziroma izpisek iz sodnega registra za pravne osebe;

· da plačajo varščino v višini 10% od izhodiščne cene;
· izbrani ponudnik mora v 8 dneh po prejemu sklepa o izbiri skleniti pogodbo in plačati 
     kupnino v 8 dneh po podpisu pogodbe v enkratnem znesku.

5. Rok za oddajo ponudbe, oblika in pogoji, pod katerimi morajo zainteresirani kupci predložiti ponudbo: 
a) Ponudniki morajo oddati pisne ponudbe z dokazili in prilogami v zaprti kuverti najkasneje do 2.10.2012, do 12. ure na naslov: Občina Radenci, Radgonska cesta 9, 9252 Radenci, z oznako: »NE ODPIRAJ – JAVNO ZBIRANJE PONUDB ZA PRODAJO NEPREMIČNIN – PONUDBA ZA ODKUP«. Na hrbtni strani kuverte mora biti označen naziv in naslov ponudnika.
b) V pisni ponudbi morajo ponudniki navesti oziroma predložiti:

· naziv ponudnika (fizične osebe in samostojni podjetniki: ime in priimek, naslov stalnega prebivališča, telefonsko številko, EMŠO, davčno številko, transakcijski račun in potrdilo o državljanstvu ter samostojni podjetnik tudi izpis iz poslovnega registra; pravne osebe: naziv in sedež, telefonsko številko, matično številko, davčno številko, transakcijski račun, navedba zakonitega zastopnika oz. podpisnika pogodbe in izpisek iz sodnega registra);
· predmet ponudbe, kjer mora biti jasno razvidna ponujena cena, ki ne sme biti nižja od izhodišče cene; 

· dokazilo o plačilu varščine v višini 10% od izklicne cene  na račun Občine Radenci, št. SI56 0130 0010 0012 753, SWIFT koda BSLJSI2X, z navedbo »varščina – prodaja nepremičnin«. Plačana varščina se izbranemu ponudniku vračuna v kupnino, vsem drugim, ki na razpisu ne bodo uspeli, pa bo brez obresti vrnjena v 30. dneh po izboru najugodnejšega ponudnika
· pisno izjavo ponudnika, da se strinja z razpisnimi pogoji in da mu je pravno in dejansko stanje nepremičnine poznano.

Ponudba mora veljati vsaj 90 dni po roku za oddajo ponudb.
6. Vse nepremičnine se prodajajo po načelu »videno-kupljeno«, zato morebitne reklamacije po sklenitvi pogodbe ne bodo mogoče. Prodajalec in pooblaščenec ne odgovarjata za stvarne in pravne napake predmeta prodaje.
7. Če se bo za posamezno nepremičnino prijavilo več ponudnikov, ki bodo izpolnjevali razpisne pogoje, bo imel prednost tisti, ki za nepremičnino ponudi višjo ceno.
8. Ponudnik lahko ponudbo za nakup nepremičnine umakne ali dopolni do roka za sprejem ponudbe, ki je določen v tem razpisu. V primeru umika ponudbe se varščina ne vrne.

9. Čas in kraj odpiranja ponudb: 

Javno odpiranje ponudb bo 3.10.2012 ob 12.00 uri na sedežu Občine Radenci, Radgonska cesta 9, 9252 Radenci. Upoštevane bodo le pravilno opremljene ponudbe, ki bodo pravočasno prispele na naslov Občine Radenci. 
Predstavniki ponudnikov – pravnih oseb, ki bodo prisotni pri javnem odpiranju ponudb, morajo pred pričetkom javnega odpiranja ponudb komisiji izročiti pisna pooblastila za sodelovanje pri javnem odpiranju ponudb.

Ponudniki – fizične osebe/samostojni podjetniki, ki bodo prisotni pri javnem odpiranju ponudb pa morajo pred pričetkom javnega odpiranja ponudb komisiji izročiti na vpogled osebni dokument s fotografijo. 
Pravočasno prispele ponudbe bo obravnavala komisija za odpiranje ponudb, ki bo vse ponudnike o izboru najugodnejšega ponudnika obvestila v 15 dneh po javnem odpiranju ponudb. Če bo več ponudb enakih, se pri izbiri najugodnejšega ponudnika upošteva načelo proste presoje.
10. Način in rok plačila kupnine:

Z izbranim ponudnikom bo sklenjena pogodba v roku 15 dni po opravljeni izbiri najugodnejšega ponudnika, celotno kupnino pa je izbrani ponudnik dolžan plačati na račun Občine Radenci št. SI56 0130 0010 0012 753, SWIFT koda BSLJSI2X v roku 8 dni po podpisu pogodbe. Plačilo celotne kupnine v tem roku je bistvena sestavina pogodbe. Občina Radenci oziroma lastnik nepremičnine bo izdala zemljiškoknjižno dovolilo za vpis lastninske pravice na nepremičnini v zemljiško knjigo po prejemu celotne kupnine. Kupec nosi vse stroške v zvezi s prodajo nepremičnin (plačilo davka, stroški notarskih storitev, vknjižba lastninske pravice na svoje ime).
11. Če izbrani ponudnik ne sklene kupoprodajne pogodbe oziroma ne plača kupnine v navedenem roku, se domneva, da je odstopil od nakupa, plačana varščina se mu ne vrne in zapade v korist Občine Radenci.
12. Ustavitev postopka: 

Prodajalec in pooblaščenec na podlagi tega zbiranja ponudb nista zavezana k sklenitvi pogodbe o prodaji nepremičnine z najugodnejšim ponudnikom oziroma lahko ustavita začeti postopek prodaje nepremičnine vse do sklenitve pravnega posla (pogodbe), brez obrazložitve in brez odškodninske odgovornosti. V tem primeru se ponudnikom povrne plačana varščina v roku 8 dni brez obresti.

13. Podrobnejše informacije: 

Dodatne informacije v zvezi s predmetom prodaje lahko zainteresirani ponudniki dobijo na tel. št. 02/ 566 96 17 ali 02/566 96 10 pri Nataši Toplak. Ogled nepremičnin je možen po predhodnem telefonskem dogovoru.

Številka: 435-1/2012
Datum: 6.9.2012
                                                     Janez RIHTARIČ
Župan Občine Radenci
